ผู้ถือหุ้นเดลต้าฯไม่ผ่านมติแจกวอร์แรนต์ อีสป
ผู้ถือหุ้นเดลต้าฯ มีมติไม่อนุมัติการออกและเสนอขายใบสำคัญแสดงสิทธิแก่กรรมการและพนักงานของบริษัท เดลต้า อีเลคโทรนิคส์
21 ก.ย. 2553

ผู้ถือหุ้นเดลต้าฯ มีมติไม่อนุมัติการออกและเสนอขายใบสำคัญแสดงสิทธิแก่กรรมการและพนักงานของบริษัท เดลต้า อีเลคโทรนิคส์
บริษัท เดลต้า อีเลคโทรนิคส์ (ประเทศไทย) หรือ DELTA  เปิดเผยว่าในการประชุมวิสามัญผู้ถือหุ้นเมื่อวันที่ 20 ก.ย.ที่ผ่านมา  ผู้ถือหุ้นมีมติไม่อนุมัติการออกและเสนอขายใบสำคัญแสดงสิทธิแก่กรรมการและพนักงานของบริษัท เดลต้า อีเลคโทรนิคส์ (ประเทศไทย)  และบริษัทย่อย ภายใต้ Employee Stock Option Plan (อีสป 2010) ทั้งนี้มีผู้ถือหุ้นลงคะแนนเห็นด้วยจำนวน 979,338,762 เสียง คิดเป็น 89.3%และ มีเสียงคัดค้านจำนวน117,875,122 เสียง คิดเป็น 10.7% และไม่มีสิทธิ์ออกเสียงจำนวน 4,910,010 เสียง  ซึ่งคะแนนเสียงไม่ถึง 3ใน4 ของจำนวนเสียงของผู้ถือหุ้นซึ่งมาประชุมและมีสิทธิออกเสียงลงคะแนนและต้องไม่มีผู้ถือหุ้นซึ่งถือหุ้นรวมกันเกินกว่า10%ของจำนวนเสียงทั้งหมดของผู้ถือหุ้นที่มาประชุมและออกเสียงคัดค้าน  ดังนั้น วาระนี้จึงไม่ผ่านการอนุมัติและไม่มีการพิจารณาวาระที่เกี่ยวเนื่องกัน   เช่น การเพิ่มทุนจดทะเบียนจาก 1,247,384,570 บาท เป็น 1,309,684,570 บาท โดยการออกหุ้นเพิ่มทุนจำนวน 62.3ล้านหุ้น มูลค่าที่ตราไว้หุ้นละ 1 บาทต่อหุ้นเพื่อรองรับโครงการอีสป 2010